Aber bevor ihr jetzt de Amnesty International aalueted - si haets ueberlaebt und haet sich mittlerwiile au demit abgfunde.Mir sind vor 3 taeg vo Singapore uf HK gfloge und haend eus daenn mit em Airport Express Train und de metro uf de waeg zu eusem hotel gmacht. Das liit diraekt ade Nathan Road (oeppe d bahnhofstrass) zmitzt z'Kowloon. Am spate nami simmer daenn det gsii und haend eus bald druf uf e erschti entdeckigsreis gmacht. Mit "copy watch? handbag? suit?" und "special price for you my friend" haend eus daenn grad di diverse haendler probiert zu super aagebot z verlocke, bis jetzt aber ohni erfolg. Mir haend eus daenn inere chinesische fast-food beiz woni na vom letschte mal kaennt han verchoeschtiget. Das lauft so dass me ufenere tafle lueget was me gern wuerdi aesse (bildli, und ev na chli aenglische text), das tuet zahle und defuer en bon ueberchunnt. Mit daem bon gaht me daenn anen schalter wos eim innerhalb vo 1min tuend all die sache wo me bschtellt haet und bruucht tuend uf es tablet knalle. Und daenn gaht me mit daem sich en tisch go sueche. Isch mega fein gsii und au guenschtig (oeppe 10CHF fuer beidi), aber mir sind glaubs di einzige tourischte det gsii…